**7 Fuerderungen betr. dem Réaménagement vun Diddeleng Nord**

(der Wichtegkeet no regroupéiert!!)

1) **d’Bamallee laanscht d'N31 soll erhalen bleiwen** an domat de Reinigungseffet vun de Beem fir d'Schadstoffer wéi Nox a Feinstaubpartikelen aus der Loft ze filteren; déi aktuell Bamallee laanscht d'N31 (Lëtzebuerger Strooss) soll weiderhin eng 2-spuereg Strooss mat Fousgänger- a Veloswee bleiwen an d’Nordentrée vun Diddeleng (=Klimaschutzgemeng) nohalteg gestalten; den Triichtereffekt vun enger 4-spuereger Strooss an eng 2-spuereg Stroos (ab der Kräizung Ribeschpont) muss vermiede ginn

2) **den aktuelle Rond-Point bei der Q8 bäibehalen**, dat ass eng condition sine qua non fir kënnen d’2-Spueregkeet vun der N31(Lëtzebuerger Strooss) bäizebehalen (Lénksofbéier brauchen keng eege Spuer, mee ginn an de Rond-Point dréien); zënter d'Reglement am code de la route betr. d'Einfädelen am Reißverschlusssystem besteet, fonktionéiert dee Rond-Point och an de Spëtzeverkéiersstonnen

3)**de neien échangeur de Burange fir mobilité douce passéierbar maachen**, d.h. d’Foussgänger- a Velospiste laanscht di aktuell N31 erhalen an den échangeur de Burange sou gestalten, dass een e zu Fouss a mam Vëlo ka passéiren (e Verspriechen dat den ehemolege Buergermeeschter A. Bodry anl. der Virstellung vum neie PAG am Abrël 2015 gemat huet; et muss een och kënnen ouni Auto bei di lokal Commercer (z.B. Fleurs Breininger), an d'grandes surfaces Lidl, Aldi a Cactus kommen

4) den Transitverkéier aus dem Kayldall iwwert eng nei geplangten **Verbindungsstroos vun der Näertzenger Stroos direkt laanscht d’A13 via „Bretelle“ LNS op den échangeur de Burange féiren**, ouni d’N31 zousätzlech ze belaaschten, d’Wunnquartier’en Soibelkaul a Ribeschpont (mat Grondschoul) vun dem Transitverkéier “Kayldall” befreien

5) **de poids-lourd Verkéier vum Centre Routier Sécurisé (CRS) direkt** iwwert e by-pass op dem Terrain vun CFL-Multimodal **op den échangeur de Burange féiren**, ouni d’N31 zousätzlech ze belaaschten, a net iwwert d'Kräizung beim neie Cactus op d'N31 leeden

6)d’**Barrière vu Biereng bäibehalen an och den aktuelle Rond-point** bei der Q8, anstatt eng nei Stëchstrooss vun enger Kräizung mat roude Luuten vun der N31 aus Richtung rue du Nord ze bauen, sou dass aus der Wunn – a Spillstrooss rue du Nord eng Erschléissungsachs fir de Quartier Biereng gëtt; eng Alternative fir d'Barrière verschwannen ze doen an duerch roue Luuen z'ersetzen, wier evt mat engem tramähnleche Vehikel tëscht Diddeleng a Betebueg hin- an hirzefueren

7) **déi aktuell Gréisst vun der Q8 an all aner Tankstell laanscht d'Lëtzebuerger Strooss bäibehalen,** an drun denken laangfristeg d'Tankstellen vun déier Stroos ewechzekréien; keng zousätzlech Schadstoffemissiouns- a Kaméidisbelaaschtung vun de Leit aus de Quartier'en ronderëm d'Lëtzebuerger Strooss erlaben; am algemengen kee neien Attrait laanscht d'Lëtzebuerger Strooss schaaffen an domat zousätzleche Verkéier ulackelen